text: Duer der du'r 
  10 februar 2010 kl. 11.44
  Der er tradition i landsdelen for at holde brevduer og det er vi rigtig gode til. Vi besøger både en fra den yngre generation, der for nylig vandt flotte præmier, og en fra den ældre generation, der har holdt duer i 70 år og for nylig vandt den fornemmeste præmie.
  35-årige Karsten Nissen fra Bylderup Bov har i weekenden vundet både en 1. og en 2.-plads ved udstilling for brevduer. Udstillingen foregik i Brædstrup.
  Karsten Nissen har haft brevduer som hobby i 20 år - trods hans unge alder.
  Viggo Grosmann fra Ribe er 77 år, men begyndte med at have duer som 6-årig. Han har gennem årene vundet adskillige fine præmier bl.a for den allerflotteste due på udstilling i Brædstrup. 
  Viggo Grosmann fortæller historien om, at det ikke er nogen tilfældighed at de fine præmier går til Syd- og sønderjylland. For her har hobbyen med brevduer været en tradition gennem generationer.
  